**СОЦИАЛНИ И КУЛТУРНИ ПОЛИТИКИ НА ЕС**

**ОБРАЗОВАТЕЛНО-КВАЛИФИКАЦИОННА СТЕПЕН**: Магистър

**ФОРМА НА ОБУЧЕНИЕ И ПРОДЪЛЖИТЕЛНОСТ**: редовна форма на обучение с продължителност две години.

1. Обща характеристика и образователна цел на магистърската програма

Магистърската програма подготвя специалисти за успешна реализация в различни сфери на обществения живот. Обучението осигурява задълбочена научно-теоретична и специализирана подготовка; овладяване на умения и капацитет за научно-приложна и научноизследователска дейност; формиране на личностни качества, необходими за работа в условията на усложняващия се и бързо променящ се съвременен свят.

Магистърската програма има интердисциплинарен характер. Тя е насочена към

получаването на знания в областта на политическите, правните и икономическите науки, социологията, философията, културологията и съвременната история, ориентирани към проблематиката на европейската социална и културна интеграция в нейните теоретични и практически аспекти. В нея е предвидено засилено чуждоезиково обучение. Обучението е ориентирано към придобиването на специализирана теоретична подготовка, както и на ключови компетенции и практически умения за реализация на политиките на ЕС в области като социалната кохезия, образованието, културата, здравеопазването, комуникациите.

1. Професионална компетентност и реализация

Предназначението намагистърската програма по “Социални и културни политики в Европейския съюз” е да отговори на рязко разширяващите се потребности от висококвалифицирани специалисти в областта на европейската интеграция във връзка с членството на България в Европейския съюз. Обучението предполага професионална реализация на различни позиции в органите на държавната и местната власт, в културни институти, политически партии и синдикални организации, както и в частния или неправителствения сектор, партниращи с европейски институции и работещи в областта на социалните и културните политики в европейското пространство. Наред с това обучението създава възможности и образователни предпоставки за продължаване в докторска степен по политически и граждански науки.

1. Организация и структура на обучението

При подготовката на разработената учебна документация е отчетен както националния, така и международния опит в тази област. Тя съответства на приетите стандарти за професионална подготовка на магистри. Обучението е с продължителност 2 години /4 семестъра/ за завършили ОКС „Бакалавър” или ОКС „магистър” от друго професионално направление. Магистърската програма е съставена така, че да бъде осъществена съгласуваност, последователност и предметна връзка между предвижданите учебни дисциплини.

Учебният план е разпределен в четири семестъра с общ хорариум от 3600 ч., които са равни на 120 ECTS кредита.

 Включени са задължителни и избираеми дисциплини. Те осигуряват задълбочена научно-теоретична и специализирана подготовка.

Всеки студент може да изучава по желание всяка учебна дисциплина, преподавана в университета, независимо от факултета, в който се изучава /в съответствие с чл. 2, ал. 5 от Наредбата за държавните изисквания за придобиване на висше образование на ОКС „бакалавър“, „магистър“ и „специалист“, публикувана в ДВ бр. 76/2002 г. Общ хорариум на избраните факултативни дисциплини – до 10 % от общия хорариум.

 Дипломирането на студентите става с писмен държавен изпит или със защита на Магистърска теза, за които при положителен резултат се придобиват 15 ECTS.

4. Съответствие с мисията на ЮЗУ „Неофит Рилски”

Реализацията на магистърска програма по “Социални и културни политики в Европейския съюз” съответства на мисията на ЮЗУ и Философския факултет, на техните цели и стратегии, произтичащи от новите измерения на висшето образование в България в условията на пълноценното включване на страната в единното европейско пространство. Тя е създадена на основата на европейски модели в тази област. По този начин се постига съпоставимост на учебното съдържание със съдържанието на аналогични специалности в европейските университети. Същевременно в програмата е отчетен както положителният опит на българските университети, осъществяващи обучение по политически науки и европеистика, така и особеностите на региона, където е разположен ЮЗУ “Неофит Рилски”.

**І. СЪДЪРЖАНИЕ НА УЧЕБНИЯ ПЛАН**

|  |  |  |  |  |  |
| --- | --- | --- | --- | --- | --- |
| **№** | **НАИМЕНОВАНИЕ НА УЧЕБНАТА ДИСЦИПЛИНА** | **Оценяване** | **КРЕДИТИ** | **Аудиторна заетост** | **Извънаудиторна заетост /в часове/** |
| **семестър** | **форма** | **общо** | **лекции** | **семинари** | **упражнения** |
|   |  **І. ЗАДЪЛЖИТЕЛНИ ДИСЦИПЛИНИ** |
| 1 | Социология на политиката | І | изпит | **6** | 60 | 45 | 15 | 0 | 120 |
| 2 | Сравнителна политология | І | изпит | **7** | 60 | 45 | 15 | 0 | 105 |
| 3 | История на интеграционните процеси в Европа | І | изпит | **7** | 60 | 45 | 15 | 0 | 150 |
| 4 | Теория на политиката | І | изпит | **4** | 45 | 30 | 15 | 0 | 75 |
| 5 | Английски език | І | т.о. | **6** | 90 | 0 | 0 | 90 | 90 |
|  | **ОБЩО :** | **30** | **315** | **165** | **60** | **90** | **585** |
| 6 | Политика на ЕС в областта на икономиката | ІІ | изпит | **6** | 45 | 30 | 15 | 0 | 135 |
| 7 | История на политическите идеи | ІІ | изпит | **6** | 45 | 30 | 15 | 0 | 135 |
| 8 | Избираема дисциплина от първа група | ІІ | изпит | **6** | 45 | 30 | 15 | 0 | 135 |
| 9 | Избираема дисциплина от първа група | ІІ | изпит | **6** | 45 | 30 | 15 | 0 | 135 |
| 10 | Английски език | ІІ | т.о. | **6** | 90 | 0 | 0 | 90 | 90 |
|  | **ОБЩО :** | **30** | **270** | **120** | **60** | **90** | **630** |
| 11 | Социални политики в ЕС | ІІІ | изпит | **7** | 60 | 45 | 15 | 0 | 150 |
| 12 | Здравна политика на ЕС | ІІІ | изпит | **7** | 60 | 45 | 15 | 0 | 150 |
| 13 | Английски език | ІІІ | изпит | **6** | 90 | 0 | 0 | 90 | 90 |
| 14 | Избираема дисциплина от втора група | III | изпит | **5** | 45 | 30 | 15 | 0 | 105 |
| 15 | Избираема дисциплина от втора група | III | изпит | **5** | 45 | 30 | 15 | 0 | 105 |
|   | **ОБЩО :** | **30** | **300** | **150** | **60** | **90** | **600** |
| 16 | Образователна и научна политика на ЕС | IV | изпит | **4** | 30 | 30 | 0 | 0 | 90 |
| 17 | Културни политики в ЕС | IV | изпит | **6** | 45 | 30 | 15 | 0 | 135 |
| 18 | Управление на проекти, финансирани от ЕС | IV | изпит | **5** | 45 | 30 | 15 | 0 | 105 |
| 19 | Дипломиране - Държавен изпит или защита на дипломна работа | IV |  | **15** | 0 | 0 | 0 | 0 | 450 |
|   | **ОБЩО :** | **30** | **120** | **90** | **30** | **0** | **780** |
|   | **ОБЩО** (часове от задължителните и избраните дисциплини) | **120** | **1005** | **525** | **210** | **270** | **2595** |
|  | **ІІ. ИЗБИРАЕМИ ДИСЦИПЛИНИ**   |
|   | **Първа група (позиционни номера 8; 9 )** |   |   |   |   |   |   |   |   |
| 1 | История на европейската идея | ІI | изпит | **6** | 45 | 30 | 15 | 0 | 135 |
| 2 | Религии в Европа | ІI | изпит | **6** | 45 | 30 | 15 | 0 | 135 |
| 3 | Европейски цивилизационен процес | ІI | изпит | **6** | 45 | 30 | 15 | 0 | 135 |
| 4 | Медийна политика на ЕС | ІI | изпит | **6** | 45 | 30 | 15 | 0 | 135 |
|  | ***Общ хорариум на дисциплините, които се избират от групата*** | **ІI** |  | **12** | **90** |  |  |  | **270** |
|   | **Втора група (позиционни номера 14; 15)** |   |   |   |   |   |   |   |   |
| 1 | Политическо поведение | ІІI | изпит | **5** | 45 | 30 | 15 | 0 | 105 |
| 2 | Културен мениджмънт | ІІI | изпит | **5** | 45 | 30 | 15 | 0 | 105 |
| 3 | Фондове и програми на ЕС | ІІI | изпит | **5** | 45 | 30 | 15 | 0 | 105 |
| 4 | Сравнителен анализ на политическите системи в ЕС | ІІI | изпит | **5** | 45 | 30 | 15 | 0 | 105 |
|  | ***Общ хорариум на дисциплините, които се избират от групата*** | **ІІI** |  | **10** | **90** | **0** | **0** | **0** | **210** |
|  | ***Общ хорариум на дисциплините, които се избират***  |  |  | **22** | **180** |  |  |  | **480** |
| **ІІІ. ФАКУЛТАТИВНИ ДИСЦИПЛИНИ** |
| Изборът и обучението на факултативни дисциплини се извършва приспазването на изискванията на чл. 41, ал. 1 от ЗВО, чл. 2, ал. 5 и 6 от Наредбата за държавните изисквания за придобиване на висше образование на образователно-квалификационна степен „бакалавър“, „магистър“ и „специалист“, чл. 9, т. 6, чл. 38, ал. 5 от ПОД и сборник с указания за оптимизиране на учебния процес на вътрешната система за осигуряване и оценяване на качеството на образованието. Общият хорариум аудиторна заетост от изучаваните факултативни дисциплини е до (по решение на Факултетен съвет) 10 % от общия хорариум на аудиторната заетост на специалността, по която се обучава студентът. |

Обучението се осъществява в рамките на **Философски факултет**.

**Декан:** Проф. д-р Борис Манов

**Ръководител на катедра “Философски и политически науки”**: Проф. д-р Борис Манов.

**ЗАДЪЛЖИТЕЛНИ ДИСЦИПЛИНИ**

**СОЦИОЛОГИЯ НА ПОЛИТИКАТА**

**ECTS кредити: 6**

**Форма на оценяване:** писмен изпит

**Семестър: I**

**Седмичен хорариум: 3 л., 1 с.**

**Статут на дисциплината:** задължителна

**Методическо ръководство:** Катедра „Философски и политически науки”, Философски

факултет

**Лектор:** Доц. дн Петя Пачкова

E-mail: pachkova@swu.bg

**Анотация:** Предмет на дисциплината “Социология на политиката” е въпросът за връзката между различните обществени потребности и дейности и политическия живот. Доколко те взаимно се предопределят и влияят? Доколко промяната в едни сфери на обществен живот води до промяна в други? Какъв е социологическият критерий за ефективност на дадена човешка дейност?

**Съдържание на учебната дисциплина:** Същност на политическата социология. Социално-политически аспекти на трудовите отношения. Право на труд и тенденции в трудовите отношения. Дискриминация в труда и политика. Политическите отношения като отражение на икономическите. Икономическа и политическа глобализация. Ролята на държавата. Наказателната държава. Наука, култура и политика. Идеология, религия и политика. Демографски тенденции и политика. Материални потребности, здравеопазване и политика. Образование и политика. Развлечения, отмора, спорт и политика. Комуникации и политика. Управление и политика.

**СРАВНИТЕЛНА ПОЛИТОЛОГИЯ**

**ECTS кредити: 7**

**Седмичен хорариум:** л. 3, с. 1.

**Вид на изпита:** писмен

**Семестър: I**

**Статут на дисциплината:** задължителна

**Методическо ръководство:** Катедра „Философски и политически науки“, Факултет Философски

**Лектори:** Проф. дн Лазар Копринаров, гл. ас. Татяна Петкова

**E-mail**: tpetkova@swu.bg

**Анотация:** Курсът обединява два модула. В първия се въвеждат основните понятия и методологически критерии на сравнителната политология и на тази база се анализират различните форми на държавно устройство, държавно управление и политически режими. Вторият модул е посветен на сравнението на основни политически институции в съвременните общества. Анализират се начините на формиране и функциите на законодателните и изпълнителните власти в няколко президентски, полупрезидентски и парламентарни републики, както и в няколко монархии.

**Съдържание на учебната дисциплина:** 1. Форми на държавно устройство; 2. Унитарни и федерални държави; 3. Форми на държавно управление; 4. Монархии и републики в Европа; 5. Политическата система във Франция; 6. Политическите системи в САЩ; 7. Политическата система в Япония; 8. Политическата система в Германия; 9. Политическата система в България; 10. Сравнителен анализ на законодателните органи в САЩ, Франция и Япония; 11. Сравнителен анализ на изпълнителната власт в САЩ, Франция и Япония; 12. Сравнителен анализ на избирателните системи, прилагани в САЩ, Франция и Германия; 13. Международно признати електорални норми за честни избори; 14. Религия и политика в ислямския свят; 15. Преходът към демокрация: случаят България.

**ИСТОРИЯ НА ИНТЕГРАЦИОННИТЕ ПРОЦЕСИ В ЕВРОПА**

**ECTS кредити: 7**

**Седмичен хорариум:** л. 3, с. 1.

**Вид на изпита:** писмен

**Семестър: I**

**Методическо ръководство:** Катедра „Философски и политически науки“, Факултет Философски

**Лектори:** Проф. дн Лазар Копринаров, гл. ас. Татяна Петкова

**E-mail**: lkoprinarov@abv.bg, tpetkova@swu.bg

**Анотация:** Предмет на дисциплината "История на интеграционните процеси в Европа“ са основните политики и структури на интеграционната общност и перспективите на общоевропейското сътрудничество. Основната цел на курса е да запознае студентите със съществените правни и политически характеристики на партньорството със страни и организации и рамките на Съюза и извън нето. Ударението се поставя върху структурите и механизмите на общоевропейското сътрудничество, както и върху стратегията на общността по отношение на настоящо и бъдещо разширяване.

**Съдържание на учебната дисциплина:** 1. Следвоенни структури за сътрудничество; 2. ЕОВС, ЕВРАТОМ, ЕИО; 3. Създаване на Европейски съвет и структури за сигурност; 4. Преход от координация към общи политики; 5. Кризата от 70-те. Преодоляване на стагнацията; 6. Създаване на Европейската валутна система; 7. Формиране на концепцията за ЕС. План Геншер-Коломбо; 8. Стъпки към Обединена Европа. Единен Европейски Акт (ЕЕА); 9. Разширяване на обхвата на Римските договори; 10. Формиране на Единния вътрешен пазар. Четирите свободи; 11. Етапи на Икономическия и валутен съюз (ИВС); 12. Конвергентните критерии. Отварянето за Източна Европа; 13. Пакетът за стабилност и растеж. От ЕС 15 към ЕС 25 и ЕС 27; 14. Перспективи за разширяване на ЕС на Балканите; 15. България в ЕС. Следприсъединителна стратегия.

**ТЕОРИЯ НА ПОЛИТИКАТА**

**ECTS кредити: 4**

**Форма на оценяване:** писмен изпит

**Семестър: I**

**Седмичен хорариум: 2** л + 1 с

**Статут на дисциплината:** задължителна

**Методическо ръководство:** Катедра „Философски и политически науки”, Философски факултет

**Лектор:** Проф. д-р Борис Манов

E-mail: bmanov@swu.bg

**Анотация:** *Основна цел* на курса е да запознае студентите с най-влиятелните теории за същността и съдържанието на политиката, нейното място и роля в обществения живот.

*Очаквани резултати:* Да способства за изграждането у студентите на способности за самостоятелен анализ на политологични текстове и теории, за формиране на критичен подход при осмислянето на техните идейни послания и практически проекции.

**Съдържание на учебната дисциплина.** Основните три раздели в курса са посветени на: същността на политиката, политическите отношения, политическото съзнание; теориите за същността на политическия субект, видовете политически субекти; политическото взаимодействие с основните сфери на обществения живот - икономиката, морала, правото, идеологията; политическият процес, динамиката на политиката, политическата промяна и теориите за политическите преходи, главните политически идеологии; спецификата на политическия живот в България, неговите същностни характеристики и парадокси.

**ПОЛИТИКА НА ЕС В ОБЛАСТТА НА ИКОНОМИКАТА**

**ECTS кредита**: 6

**Форма на проверка на знанията**: писмен изпит

**Семестър: 2**

**Седмичен хорариум:** 2 л + 1 с

**Методическо ръководство**: Катедра „Философски и политически науки”, Философски факултет

**Лектор:** Проф. д-р Мария Кичева-Кирова
**Е-mail**: mkicheva@swu.bg

**Анотация:** Курсът по дисциплината „**Политика на ЕС в областта на икономиката** ” е презназначен за изучаване от студентите и усвояване назнания за ролята на Европейския съюз в условията на глобализацията на световната икономика, която непрекъснато нараства. Обективна необходимост е комплексното изучаване и анализиране на процесите, протичащи в него. Разбирането на същността и проблемите на европейската интеграция предполага и наличието на базови знания по въпросите на общата икономическа теория и световната икономика.

**Съдържание на учебната дисциплина**: **Основна цел** на дисциплината е да подготви студентите по Политология за изучаване на особеностите и перспективите за развитието на Европейския съюз във връзка с ускоряващите се интеграционни процеси в света като цяло и особено за страни като България,

**ИСТОРИЯ НА ПОЛИТИЧЕСКИТЕ ИДЕИ**

**ECTS кредити: 6**

**Форма на оценяване:** писмен изпит

**Семестър: 2**

**Седмичен хорариум: 2 л., 1 с.**

**Статут на дисциплината: Задължителна**

**Методическо ръководство:** Катедра „Философски и политически науки”, Философски факултет

**Лектор:** Проф. д-р Борис Манов

**E-mail**: bmanov@swu.bg

**Анотация:** В курса по „История на политическите идеи в Европа” се анализират, обобщават и систематизират върховите постижения на политологичната мисъл от древността до наши дни. Възгледите на отделните автори се разглеждат в исторически и сравнителен план, откроява се тяхното място в историята на политологията, съобразно контекста на епохата, в която са формулирани и развити. Обхващат се основните политически идеи и доктрини като акцентът се поставя върху постиженията на европейската политологична мисъл. Специално внимание се отделя на най-влиятелните съвременни политологични концепции, както и на разкриването на най-важните аспекти и направления на тяхното приложение в реалния политически живот на обществото.

**Съдържание на учебната дисциплина.** Историята на политическите идеи като учебна дисциплина. Основни парадигми, доктрини и етапи в развитието на европейската политическа мисъл. Древногръцката и древноримската политическа мисъл. Доктрината за естественоисторическия произход на държавата. Доктрината за божествения произход на държавата. Източно- и западно-християнската политическа мисъл. Политическата мисъл по време на Ренесанса, Реформацията, Новото време и Просвещението. Доктрината за обществения договор. Политическите учения на XIX и XX век. Социално-историческа, либерална и тоталитарна доктрина за политиката. Държdвата и политиката в постмодерната (глобалната) епоха. Доктрината за универсалната либерална демокрация и краят на историята. Моноцентрични и полицентрични политически модели, технократични и глобализационни интерпретации на политиката на ХХІ век.

**СОЦИАЛНИ ПОЛИТИКИ В ЕС**

**ECTS кредити: 7**

**Форма на оценяване:** писмен изпит

**Семестър: 3**

**Седмичен хорариум: 3 л., 1 с.**

**Статут на дисциплината:** задължителна

**Методическо ръководство:** Катедра „Философски и политически науки”, Философски факултет

**Лектори:** Доц. дн Петя Пачкова

**E-mail**: pachkova@swu.bg

**Анотация:** Предмет на дисциплината “Социални политики в ЕС” е съвкупността от обществени дейности за регулиране на социалните отношения с цел регулиране на социалното равенство и неравенство. Субект на това регулиране са най-различни видове общности и институции – държавата, партиите, неправителствени организации, фирмите, отделни граждани, международни институции и организации. Обект на регулирането са различни аспекти на живота на индивида – неговият труд, здраве, образование, семейно развитие и т.н. Студентите би трябвало доста подробно да са запознати с теорията и още повече с практиката в България и по света във връзка с осъществяването на различни социални политики.

**Съдържание на учебната дисциплина:** Политически режим и социална политика на Европейски социален модел. Европейски социален модел. Основни тенденции. Настояще и бъдеще на Социалната държава**.** Социална политика в сферата на труда – социален диалог. Социална политика спрямо бедността. Безработица в Европа. Социална политика спрямо неравенствата. Антидискриминационна политика. Социално осигуряване. Социална политика спрямо пенсионерите. Пенсионни реформи. Социална политика в здравеопазването**.** Социалното подпомагане. Социални услуги. Семейна социална политика в Европа**.** Имиграционна политика. Политики спрямо хората с увреждания. Социални политики в други региони на света.

**ЗДРАВНА ПОЛИТИКА НА ЕС**

**ECTS кредити:**  7

**Статут на дисциплината:** задължителна

**Седмичен хорариум: 3** л, 1 с

**Вид на изпита:** писмен

**Семестър: 3**

**Методическо ръководство:** Катедра „Философски и политически науки”, Философски факултет

**Лектор:** проф. д-р Васка Станчева-Попкостадинова

**E-mail**: v\_stancheva@swu.bg

**Анотация:**Основната цел на Европейската здравна политика  е постигане на добро здраве за всички граждани на Европа и успешно справяне с важните здравни предизвикателства, стоящи пред ЕС - от последствията на застаряване на населението до високите нива на заболеваемост, свързани с начина на живот и повишаващите се нива на инфекциозни заболявания като HIV/AIDS и SARS.

Целта на курса е да се представят: базисна терминология, принципи, стратегии и планове за действие за изпълнение на здравните програми на ЕС в страните членки на ЕС.

Студентите трябва да усвоят широк спектър от знания и умения за разработване и реализиране на здравни политики и стратегии на ЕС.

**Съдържание на учебната дисциплина:** Учебният курс е съставен от два тематични модула. В първия (общ) модул се разглеждат измеренията на здравната политика, нейните детерминанти, структура, основни принципи. Във втория (специализиран) модул са представени приоритетните програми и стратегии на Европейския съюз за опазване на общественото здраве, за преодоляване на ефекта на лошото хранене, липсата на физическа активност, тютюнопушенето, алкохола, наркотиците, генетичните увреждания, стареенето и половото общуване, вредните въздействия на околната среда.

**Образователна и научна политика на ЕС**

**ECTS кредити**: 4

**Форма на оценяване**: писмен изпит

**Семестър**: IV.

**Седмичен хорариум**: 2 л

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Гл. ас. д-р Нина Илиева

**E-mail**: ninail@swu.bg

**Анотация:** Учебната дисциплина *Образователни и научни политики на ЕС* цели да очертае възможни пътища за разкриване на същността на образованието и науката и мястото им в културата и общественото развитие. Първостепенна нейна задача е явяването на природата на образованието като особена социокултурна практика, която предопределя основите на самата култура – насочването към изграждане, формиране, израстване на образа на човека.

**Съдържание на учебната дисциплина**: Многопосочните измерения на разбирането за културата и хуманитарната им доминанта. Образованието като културен проблем. Класическият идеал за образованост. Християнски мислители за образованието. Ренесансовият хуманизъм и новата идея за човешкото. Образователният идеал на Просвещението. Образователни политики на ЕС. Цели и рамкови програми. Проекции на неохуманизма в образованието. Идеите на Вилхелм Дилтай и определянето на педагогиката като независима и самостоятелна наука. Промени в съвременните образователни теории и политики. Постмодернистка теория за образованието. Европейски политики в областта на научните изследвания и технологичното развитие.

**КУЛТУРНИ ПОЛИТИКИ В ЕС**

**ECTS кредити: 6**

**Седмичен хорариум: 2 л**. + 1с.

**Форма за проверка на знанията:** текуща оценка+ изпит

**Вид на изпита:** писмен

**Семестър:** 4

**Методическо ръководство:** Катедра „Философски и политически науки”, Философски факултет

**Лектор:** Доц. д-р Татяна Стоичкова, д-р Елена Арнаудова

**Email:** tastoi@swu.bg

**Анотация:** Курсът по KУЛТУРНИ ПОЛИТИКИ е насочен към осмисляне природата на ефективната и стратегическа рола на културните политики, свързана с менажирането на културни ресурси, въздействията и подкрепата за изкуствата, културните институти и дейности в исторически съпоставителен и съвременен план.

**Съдържание на учебната дисциплина:** Основните модули структурират съдържанието на курсa съобразно собствената логика в разкриване предмета на осмисляне на дисциплината, обхващайки: Първо, фокусира се върху главните характеристики на културните политики и тяхното историческо развитие в България в съпоставителен план. Второ, разглеждат се отделни фокусирани теми в съвременните културни политики.

Общите въпроси в сферата на културните политики се разглеждат както с оглед на политически, административни, пазарни процеси и национални контексти, така и съобразно спецификата на българското социално развитие, подкрепени с теоретични и емпирични аргументи. Обхваната е проблематиката на отделни етапи и модели на културни политики, както и променящия се дискурс на културните политики с оглед процесите на децентрализация, регионализация, приватизация и урбанизация.

**УПРАВЛЕНИЕ НА ПРОЕКТИ, ФИНАНСИРАНИ ОТ ЕС**

**ECTS кредити**: 5

**Седмичен хорариум:** 2 л, 1 с.

**Форма за проверка на знанията:** Писмен изпит

**Семестър**: 4

**Статут на дисциплината:** Задължителна

**Методическо ръководство:** Катедра “Философски и политически науки”, Философски факултет

**Лектор:** Д-р Елица Димова

**Е-mail:** edim40@yahoo.com

**Анотация:** Лекционният курс „Управление на проекти, финансирани от ЕС “ има за цел да представи на студентите в магистърската програма по „Социални и културни политики в ЕС“ различните аспекти и механизми на кандидатстване, структура на проектното предложение, управление на проекти от подаване на документи за изпълнение на дейностите, видовете субекти, които могат да кандидатстват и начинът на кандидатстване за различните фондове и програми.

**Съдържание на курса:** 1. Същност на управлението на проекти. Обща рамка и правила за проекти. Разлика между фондове и програми; 2. Времева рамка, обявяване на търгове и програмни платформи на страниците на институциите. Институции, които финансират проекти. 3 Проектен цикъл; 4. Процедури за подбор на проектни предложения; 5. Въведение в текущите програми. 6. Нови засилени приоритети и проекти по тях в настоящата финансова рамка 2021-2027; 7. Елементи и терминология на проектите. Предпроектна подготовка; 8. Практически правила за попълване на проектната документация. Елементи на формуляра за кандидатстване и тяхното съдържание; 9. Правилна формулировка на заглавието и описанието на проекта. Примерни заглавия на проекти; 10. Обосновка на проекта. Съответствие на проекта с целите на приоритетната област, с областта на намеса или приоритетната ос, с общите цели на оперативната програма; 11. Ръководител на проект и екип на проекта. Роли в екипа и характеристики на задълженията; 12. Определения за целевата група, преките и непреки бенефициенти на проекта - примери; 13. Дейности по проекта - видове, терминология, планиране на проектни дейности, примери; 14. Попълване на раздел "Очаквани резултати", ефект върху проекта - примери за предприятия, НПО и др. Резултати от проекта, резултат, показатели за въздействие; 15. Хоризонтални принципи, техните показатели и регулаторна рамка на ЕО Примери за попълване на раздели „Устойчивост на проекта“ и „Добавена стойност на проекта“; 16. Попълване на изискванията за публичност и споменаване на донора чрез идентификационни знаци; 17. Бюджет на проекта. Допустими разходи за проект - регулаторна рамка за различни ОП. Практически насоки за попълване на бюджетна матрица; 18. Процедури за определяне на подизпълнители. Изисквания за други приложения в проектната документация.

**ИЗБИРАЕМИ ДИСЦИПЛИНИ**

**ИСТОРИЯ НА ЕВРОПЕЙСКАТА ИДЕЯ**

**ECTS кредити: 6**

**Седмичен хорариум:** 2 л., 1 с.

**Вид на изпита:** писмен

**Семестър: 2**

**Статут на дисциплината:** Избираема

**Методическо ръководство:** Катедра „Философски и политически науки“, Философски Факултет

**Лектор:** гл. ас. Татяна Петкова

**E-mail**: tpetkova@swu.bg

**Анотация:** Лекционният курс по „История на европейската идея“ е с теоретична и познавателна насоченост. Анализират се такива основни тези като: представи за Европа и проекти за Европа; процесите на формиране на европейската идентичност през вековете; основите на европейската култура и идеята за европоцентричност; концепции на философите за европейското единство и др.

**Съдържание на учебната дисциплина:** 1. Представи за Европа и проекти за Европа: подходи към историята на европейската идея; 2. Митологията за Европа. Древногръцката представа: Европа като символ на свободата; 3. Европа в Средновековието. Средновековният човек: домосъд и „човек-на-пътя“; 4. Средновековното поклонничество и формирането на средновековната идентичност; 5. Междурегионални връзки и мрежи на взаимодействия в рамките на поклонническите маршрути; 6. Какво Европа дължи на арабската цивилизация?; 7. Ренесансовият хуманизъм и идеята за Европа; 8. Великите географски открития и самооткриването на Европа. Промените в социалния хоризонт на ренесансовия човек; 9. Раждането на европоцентризма; 10. Grand Tour и европейската идентичност; 11. Философите от Новото време като участници в Grand Tour; 12.И. Кант и европейското единство: „Към вечния мир“; 13. Хусерл за кризата на европейските науки; 14. Шпенглер: Упадъкът на Европа; 15. Х. Ортега-и-Гасет: Европа и идеята за нация & Гадамер за европейското наследство.

**РЕЛИГИИ В ЕВРОПА**

**ECTS кредити:**  6

**Седмичен хорариум:** 2лекции + 1 семинар

**Вид на изпита:** писмен

**Семестър: 2**

**Статут на дисциплината:** Избираема

**Методическо ръководство:** Катедра Философски и политически науки, Философски факултет

**Лектор:** Доц. д-р Марио Маринов

**E-mail**: mario\_marinov@swu.bg

**Анотация:** Дисциплината проследява религиите в Европа. Каква е еволюцията на големите световни религии на европейския континент? Информация относно реални тенденции на модерното общество – религиозен плурализъм, секуларизация, религиозна мобилизация и др. Чрез представянето на резултатите от ЕСИ студентите получават възможност за научен анализ и сравнение. В курса се представя литература, която ще помогне за формирането на адекватен поглед и чувствителност към изучаваната материя. В лекциите се извеждат и проблематизират основни категории, понятия и принципи, които подпомагат ориентацията в религиозните дилеми на модерността. В курса се приема динамично, а не фиксирано определение на религиозното в съвременните общества.

**Съдържание на учебната дисциплина:** Избираемата дисциплина “Религии в Европа” въвежда студентите в проблематиката за религиозните общности, основните им представители и разпространението им в Европа. Целта е да се създаде у студентите сетивност за отношенията между индивида и общността: как различните религии с различни култури взаимодействат вътре в себе си, помежду си и с по-голямото европейско общество. Очаква се, че след като студентите са усвоили такава гледна точка и “разбиране” на религиите в Европа, ще могат да прилагат същия начин на наблюдение, анализ и теоретизиране и за други аспекти на живота, както и да се обогатят с по-широко разбиране на религиите и ролята им в съвременното общество. Дават се примери за основни представители на религии в Европа, социалните и политическите им аспекти. Обръща се внимание на противоречията и конфликтите, свързани с религиите и на изследователските методи, специфични за изследването им.

**ЕВРОПЕЙСКИ ЦИВИЛИЗАЦИОНЕН ПРОЦЕС**

**ECTS кредити: 6**

**Седмичен хорариум:** 30 л, 15 с

**Вид на изпита:** писмен и устен

**Семестър: II**

**Методическо ръководство:** Катедра Философски и политически науки, Философски Факултет

**Лектори:** Ас. д-р Елица Димова

**E-mail**: edim40@yahoo.com

**Анотация:** Лекционният курс “Европейски цивилизационен процес” има за цел да представи на студентите в магистърска програма по Социални и културни политики в ЕС основните понятия, проблеми и развития на европейския цивилизационен процес във времето, трансформацията на културата и ценностите. Курсът включва разглеждането на различните аспекти на развитие на понятието цивилизация, генезис и развитие на идеята за създаването на ЕС. Една от подцелите на курса е да разгледа региона на Югоизточна Европа като значим културен кръстопът и да се отбележат приносите на България в европейския цивилизационен процес.

**Съдържание на учебната дисциплина:** Понятие за цивилизация. Промяната на определенията във времето. Европа преди Европа. Древният европейски свят и първите полиси. Град и градско устройство. Ролята на древната култура по българските земи за Европа. Първото европейско злато, първото земеделие, първото градско и селищно строителство. История на средновековна Европа. Възраждане. Културни центрове на Европа. Просвещение и Романтизъм. Социални движения. Ролята на Френската революция. Архитектурни стилове и стилове в изкуството. Библиотеки и научно знание в Европа от древността до днес. Съпоставка на Източна и Западна Европа. Разлика между двата цивилизационни модела. Религиозни учения и религиозни войни. Промишлената революция. История на научно-техническа революция и европейското научно знание. Идеята за обединена Европа от Средновековието до създаването на ЕС. История на ЕС. Нова Европа на секуларизацията. Национализъм и глобални тенденции. Традиционни и модерни общества. Ценности и културни различия. Цивилизационните проблеми на Европа. Мястото на Европа в цивилизационните центрове на света. Има ли бъдеще европейската цивилизация?

**МЕДИЙНА ПОЛИТИКА НА ЕВРОПЕЙСКИЯ СЪЮЗ**

**ECTS кредити**: 6

**Седмичен хорариум**: 2 л., 1 с.

**Форма за проверка на знанията**: Изпит

**Вид на изпита**: писмен

**Семестър:** 2

**Методическо ръководство**: Катедра „Философски и политически науки“, Философски факултет

**Лектор**: гл. ас. д-р Милена Янкова

**Е\_mail**: yankova\_milena@swu.bg

**Анотация:** Лекционният курс „Медийна политика на ЕС” цели да предостави на студентите възможността да придобият задълбочени и актуални знания за същността на аудио-визуалната и медийна политика на Европейския съюз. Акцент се поставя върху Директивата на ЕС за аудиовизуалните медийни услуги, която като ключов законодателен акт за медиен плурализъм, цели създаването на ефективен единен европейски пазар за аудиовизуални медийни услуги. Обясняват се целите на координация на ЕС в областта на медиите. Анализират се принципите за регулиране на аудиовизуалните медийни услуги на европейско ниво. Подробно се разглежда работата на Европейския парламент и Европейската комисия в областта на медиите и комуникациите. Специално място заема въпросът за транспонирането и прилагането на директивите на ЕС в аудиовизуалните политики на Република България.

**Съдържание на учебната програма:** Възникване на медийната политика на Европейския съюз. История на аудиовизуална регулаторна рамка на Общността. Директива за аудиовизуалните медийни услуги. Цели на координацията на ЕС в областта на медиите. Принципи за регулиране на аудиовизуалните медийни услуги на европейско равнище. Конвергенция – трансформацията в аудиовизуалния медиен пейзаж. Аудиовизуални търговски комуникации. Насърчаване и разпространение на европейски произведения. Защита на потребителите на аудиовизуални услуги. Европейска група на регулаторите на аудиовизуални медийни услуги (ERGA). Транспониране и прилагане на Директивите на ЕС в аудиовизуалните политики на Република България – проблеми и перспективи. Дейност на мултимедиен център на Европейския парламент. Медийна политика на генерална дирекция „Комуникация” на Европейската комисия по обяснение на политиките на ЕС на външна аудитория. Комуникационни кампании в рамките на Комисията. Официален вестник на Европейския съюз.

**ПОЛИТИЧЕСКО ПОВЕДЕНИЕ**

**ECTS кредити: 5**

**Форма на оценяване:** писмен изпит

**Семестър: 3**

**Седмичен хорариум: 2** л + 1 с

**Статут на дисциплината: избираема**

**Методическо ръководство:** Катедра „Философски и политически науки”, Философски факултет

**Лектори:** Доц. дн Петя Пачкова

**E-mail**: pachkova@swu.bg

**Анотация:** Предмет на дисциплината “Политическо поведение” са основните форми на участие на различните социални прослойки в политическия процес – както легитимни, така и нелегитимни, както поддържащи системата, така и протестни. Съдържанието на курса дава информация за каналите, формите, институциите, чрез които се реализира политическата воля на гражданина**.**

**Съдържание на учебната дисциплина:** Политическо поведение и политическо съзнание. Изследвания на политическото поведение. Основни понятия – елит, неелит, класи. Партиципаторна, пряка, представителна, асоциативна демокрация, авторитарна демокрация. Демокрация на участието. Лобизъм. Революция, еволюция. Основни теории за властовата структура на обществото. Основни теории за властовата структура на „социализма». Основни фактори за политическото поведение. Политическо поведение на личността. Поведение на икономическия, военния елит, политическия елит, на интелектуалния елит, на журналистическия елит. Форми на политическо поведение на неелита. Социално-политически движения, тероризъм, гражданско неподчинение, въстание, бунт, гражданска война, дигитална гражданска активност, протест чрез изкуство, демонстрация, манифестация, референдум, подписка, общо събрание, петиция, митинг.

**КУЛТУРЕН МЕНИДЖМЪНТ**

**ECTS кредита**: 3
**Форма на проверка на знанията**: писмен изпит
**Семестър**: ІІ
**Седмичен хорариум**: 2 л.

**Статут на дисциплината: Избираема**

**Методическо ръководство**: Катедра „Философски и политически науки”, Философски факултет
**Лектор:** Доц. д-р Т. Стоичкова, гл. ас. д-р Н. Обрешкова
**Е-mail:** obreshkova@swu.bg
**Анотация:** Дисциплината «Културен мениджмънт» е насочен към осмисляне природата на ефективната и стратегическа рола в управлението на културните организации, свързано с менажирането на ресурси, въздействията и подкрепата за културен продукт, за развитие на публиките. Основните теми структурират съдържанието на курсa съобразно собствената логика в разкриване предмета на осмисляне на дисциплината, обхващайки: Първо, фокусира се върху главните характеристики на културния мениджмънт; Второ, разглеждат се отделните измерения на културен мениджмънт – стартегия, структура, лидерство; Трето, темите са фокусирани върху съвременните културни политики.

**Съдържание на учебната дисциплина:** Сьщност, цели и задачи на културния мениджмънт. Формиране на цели и стратегия на културната организация. Организационната структура. Жизнен цикъл на организацията. Основни принципи при формиране на организационната структура на културната организация. Видове организационни структури. Проектна организация. Мениджмънт на проекти в културния сектор. Организационна култура и етични ценности. Културно лидерство и екипна среда. Координация и вземане на решения. Видове управленски решения в културния сектор. Културно предприемачество. Предмет и методи на културното предприемачество. Ивент мениджмънт. Културният мениджмънт и продуцирането на събития.

**ФОНДОВЕ И ПРОГРАМИ НА ЕС**

**ECTS кредити: 5**

**Седмичен хорариум:** 2 л, 1 с

**Вид на изпита:** писмен и устен

**Семестър: III**

**Статут на дисциплината: избираема**

**Методическо ръководство:** Катедра Философски и политически науки, Философски Факултет

**Лектори:** Ас. д-р Елица Димова

**E-mail**: edim40@yahoo.com

**Анотация:** Лекционният курс “Европейски фондове и програми” има за цел да представи на студентите в магистърска програма по „Социални и културни политики в ЕС“ основните понятия, фондове и програми, с които ЕС финансира своите общи политики.

**Съдържание на учебната дисциплина:** Курсът включва разглеждането на различните аспекти на обособяване на фондовете, механизми, управление, субекти, които могат да кандидатстват и начин на кандидатстване. Предвижда се разглеждане на стратегическите документи, финансовата рамка и проектните възможности, предвидени за България, проектния цикъл, финансовите потоци и механизми за контрол и отчитане.

**СРАВНИТЕЛЕН АНАЛИЗ НА ПОЛИТИЧЕСКИТЕ СИСТЕМИ В ЕС**

**ECTS кредити: 5**

**Седмичен хорариум: 2 л., 1 с.**

**Вид на изпита:** писмен

**Семестър: III**

**Методическо ръководство:** Катедра „Философски и политически науки“, Факултет Философски

**Лектори:** Проф. дн Лазар Копринаров, Гл. ас. Татяна Петкова

**E-mail**: tpetkova@swu.bg

**Анотация:** Учебният курс “Сравнителен анализ на политическите системи в ЕС” е избираема академична дисциплина, включва 60 академични часа за редовна форма на обучение (45 часа лекции и 15 часа семинари). Изучава се в трети семестър на специалност „Социални и културни политики на ЕС”, ОКС „Магистър”. Курсът обединява два модула. В първия се въвеждат основните понятия и методологически критерии на сравнителната политология и на тази база се анализират различните форми на държавно устройство, държавно и политическо управление в държавите-членки на ЕС. Вторият модул е посветен на сравнението на основни политически институции в съвременните общества на държавите в ЕС. Анализират се начините на формиране и функциите на законодателните и изпълнителните власти в няколко президентски, полупрезидентски и парламентарни републики.

**Съдържание на учебната дисциплина:** 1. История на европейската интеграция. Институционална архитектура на ЕС – законодателна, изпълнителна и съдебна власт в ЕС; 2. Правна природа на Европейски съюз, правосубектност, видове компетентност, принципите на субсидиарност и пропорционалност. Ролята на националните парламенти в контрола по прилагане на принципа на субсидиарност. Членство. Засилено сътрудничество; 3. Форми на държавно устройство в ЕС; 4.Форми на държавно управление в ЕС; 5. Сравнителен анализ на различните форми на управление и конституции – практическа приложимост на конституционните модели на разделение на властите в ЕС; 6. Политическата система в България; 7. Политическите системи в Германия; 8. Политическите системи в Испания; 9. Политическите системи в Италия; 10. Политическите системи в Франция; 11. Европейският съюз - глобален външнополитически актьор в системата на международните отношения. Общата европейска политика по сигурността и отбраната като компонент на външните отношения на ЕС; 12. Сравнителен анализ на законодателните органи във Франция, Италия и Германия; 13. Сравнителен анализ на изпълнителната власт във Франция, Италия и Германия; 14. Сравнителен анализ на избирателните системи, прилагани в Италия, Франция и Германия; 15. Колективна идентичност в модерната епоха. Нация, регион, етнос, религиозна общност. Мнозинства и малцинства в ЕС.